Poliția din Peru, grav afectată de COVID-19. Peste 50.000 de angajați sunt infectați.
Poliţia naţională este instituţia cea mai afectată de COVID-19 în Peru. S-au înregistrat 787 de decese şi peste 50.600 de contaminări. Aproape 50% din efectivele sale afectate.
Poliţia naţională este instituţia cea mai afectată de COVID-19 în Peru, cu 787 de decese şi peste 50.600 de contaminări, aproape 50% din efectivele sale afectate, a anunțat Ministerul de Interne de la Lima, potrivit AFP."Sănătatea poliţiei este dramatică: în total, 50.616 poliţişti au fost infectaţi, sau aproape jumătate (din membrii săi), au fost 787 de decese în timpul pandemiei", a anunţat ministrul José Elice, în declaraţii la postul de radio RPP."Poliţia este instituţia publică având cele mai multe decese cauzate de coronavirus", a adăugat el. Poliţia, cu un efectiv de aproximativ 120.000 de persoane, a fost în prima linie de la începutul pandemiei.Medicii sunt a doua categorie profesională cea mai afectată de COVID-19, cu 502 de decese la 14 iulie, potrivit Ordinului Medicilor din Peru.11,6% din populaţie imunizată cu schema completăŢara numără 195.000 de decese cauzate de COVID-19 şi peste 2,09 milioane de infecţii confirmate de la începutul pandemiei, la o populaţie de 33 de milioane de locuitori.Ministrul a declarat că vaccinarea, care a început în februarie, a contribuit la reducerea formelor severe şi deceselor în rândul personalului poliţiei, care a fost unul dintre primele grupuri care au primit vaccinarea completă în ţară.Circa 3,78 milioane de persoane au primit două doze de vaccin în Peru, sau 11,6% din populaţie, potrivit datelor oficiale, mai scrie AFP.